ተመሳሳይ ፆታ አፍቃሪዎች በአንድ አገር ውስጥ በነፃነት ስለኖሩ አይድለም ድርቅ እና ረሃብ ሚነሳው። ኋላቀር የግብርና ዘይቤ፣ ከመጠን በላይ የሆነ የሰው ቁጥር፣ እና ማይረባ የኢኮኖሚያዊ ፖሊስ ለድርቅ መንስኤ ሊሆኑ ይችላሉ። የተመሳሳይ ፆታ አፍቃሪዎች መብት ስለተከበረ አንደ ሶዶም እና ጎሞራ ኢትዮጵያ አትጠፋም። ቤልጂየም ከ 12 ዓመት በፊት፣ ካናዳ ከ 10 ዓመት በፊት፣ ኔዘርላንድ ከ 15 ዓመት በፊት የተመሳሳይ ፆታ አፍቃሪዎች የጋብቻ መብት የሰብአዊ መብት መሆኑን አገናዝበው በሕግ አፅድቀውት አስካሁን አንዲት የእሳት ናዳ ከሰማይ ወርዶ ሳይነካቸው አሉ። በጠቅላላው "አገሬን አትበክሉ" ሚሉ ሰዎች ስለተመሳሳይ ፆታ አፍቃሪዎች ያላቸው ግንዛቤ እጅግ በጣም አነስተኛ ነው። ለዚህም እንደምክንያትነት ምቆጥረው 1 - ብዙ ጊዜ ሀበሾች ስንባል ስለአንድ ነገር "ለምን?" ብሎ ከመመራመር ይልቅ የሰው ወሬ ማስተጋባት ይቀለነላል። 2 - በሕወታቸው ውስጥ በይፋ ወቶ የሚኖር ዜጋ የለም (ዘመድ፣ ጓደኛ፣ ከልብ ሚወዱት/ሚያከብሩት ታዋቂ ሰው)። ምናልባት በቅርብ ምያውቁት ዜጋ የሆነ ሰው ቢኖር ኖሮ፣ ምናልባት የተቅበዘበዘ ሃሳብ ከማስተጋባት ይልቅ ከምር ለመረዳት ይሞክሩ ይሆናል፣ ምናልባት።